Споразумение от Тати
Nos Sigismundus etc. Memorae comendamus tenore praesentium etc. quia fidelis noster illustris Stephanus Despotus Rasciae prudenter attendens et in acie suae considerationis diligenter revolvens ipsum Regnum Rasciae cum omnibus juribus et pertinentiis suis nobis et sacri nostro diademati, ac dicto Regno nostro Hungariae semper et ab antiquo subiectum fuisse et esse, ac ad ius et proprietatem nostrae Maiestatis sacraeque Coronae ac dicti Regni nostri Hungariae semper et ab antiquo et regno nostrorum praecestorum nullo medio spectasse et pertinuisse ac spectare et pertinere etiam de praesente; ac cupiens ut ipsum Regnum Rasciae temporum in processu ad manus non deveniat alienas, per universos et quoslibet suos Barones Maiestati nostrae, nec non Praelatis, Baronibus et proceribus ipsius Regni nostri Hungariae de fidelitate et obedientia nobis et sacrae nostrae Coronae successoribusque nostris Regibus Hungariae, nec non Praelatis, Baronibus et Proceribus Regni nostri praedictis, et eidem regno nostro, per ipsos in perpetiuum observandum iuramentum praestare fecit fidelitatis; - et insuper fidelem nostrum magnificum Georgiùm, filium Wlk, filii Brank, nepotem ut pote suum, in coetum et consortiùm dictorum eiusdem Regni nostri Hungariae Baronum aggregari instanti prece a nostra obtinuit Maiestate; - pro eo nos tum praemissorum consideratione, tum vero recensitis et diligenter permeditatis fidelibus et fidelium obsequiorum eximiis attollendisque meritis et sinceris complacentiis ipsius Stephani Despoti, quibus idem in cunctis nostris et praedicti regni nostri arduis expeditionibus prosperis sed et adversis, res et personam, cunctaque sua et suorum bona ad laudem et honorem nostrae sublimitatis fortunae casibus exponens summa constantia, pervigilique cura et sollicitadine indefessa sub diversitate temporum et locorum se nostrae claritatis obtulibus reddidit gratum pariter et acceptum; nec minus etiam petitonibus ipsius Stephani Despoti nobis superinde oblatis, inclinati delectationique nostrae, quam in regimine et gubernatione eiusdem Regni Rasciae habere possemus, commodum et utilitatem ipsius Stephani Despoti praeponentes, ac volentes ex singulari nostrae Maiestatis benevolentia eidem Stephano Despoto in ipso regno Rasciae de suo sanguine facere successorem, animo deliberato et ex certa nostrae Maiestatis scientia Praelatorumque et Baronum nostrorum ad id accedente consilio praematuro; eundem Georgium filium Wlk et suos masculinos haeredes legitimos per eum procreatos vel procreandos ad dictum Regnum Rasciae in veros et legitimos eiusdem Stephani Despoti instituimus successores et praeferimus in haeredes; eisdemque Georgio et suis masculinis haeredibus legitimis, casu, quo memoratum Despotum absque haeredibus masculini sexus ab hac luce migrare contigerit, iam dictum Regnum Rasciae omniaque et singula iura et iurisdictiones eiusdem demtis, exceptis et penitus seclusis castro Thysnitza et pertinentiis eiusdem in tenutis Ozaz habitis, item Castro Zokol in contrata Polaneh habito, in qua scilicet contrata quondam Dominus Hervoya castra Brodar et Zonized fecit aedificare; item terris et tenutis quondam Dragisa et Halap penes praedictum castrum Zokol habitis per defectum seminis eorumdem ad Maiestatem nostram regiam devolutis; item
castro Macho vocato et suis pertinentiis, unde Banatus Machoviensis denominatur; item terris et tenutis quondam Ladislai filii Chaztha similiter per defectum seminis eiusdem ad Maiestatem nostram regiam devolutis; item districtu Bytthwa vocato, in quo alias castrum habebatur; item tenutis et districtibus Felsewatna et Alsowatna vocatis; item districtu Radio vocato penes Abna existente; item contrata seu districtu Neprichow vocato, item districtu Ligh vocato juxta et penes eundem districtum Neprichow existente; item districtu Rabas appellato; item districtu Collubara appellato, item castro Belastena appellato cum suis pertinentiis universis; item districtu Ub vocato; item districtu Tamlavamelek vocato; item castro Nandoralbensi appellato cum suis pertinentiis universis; item castro Galambaz appellato cum suis pertinentiis universis; item villis, quae per Serenissimum quondam Principem Dominum Ludovicum, Regem Hungariae, socerum nostrum carrissimum, felicis reminiscentiae, ac per alios etiam in tempore ad hoc regnum nostrum Hungariae tenta forent et possessa, quae omnia et singula cum omni iure et iurisdictione praenotato Stephano Despoto absque haeredibus sexus masculini, quod absit, ab hoc saeculo migrante pro nobis ac pro Corona et Regno nostro Hungariae praedicto duximus reservanda et reservamus in effectum; de gratia speciali prout digne possumus, valeamus ex nunc, prout ex tune, et ex tunc prout ex
nunc dedimus, donavimus et contulimus, imo damus, donamus, et pleno iure conferimus eo modo, quo baronibus regni nostri Hungariae donationes facere consuevimns, per ipsos et suos haeredes praetactos tenenda et possidenda, ita videlicet, quod idem Georgius filius Wlk, et haeredes sui praedicti nobis etsacro nostro regio diademati nostrisque successoribus regibus Hungariae, fideles semper et obedientes esse, mandatisque nostris et eorumdem nostrorum successorum incunctanter obedire, ac Maiestatem et curias nostras regias, successorumque nostrorum eorumdem instar caeterorum baronum ipsius regni nostri Hungariae personaliter visitare et ipse Georgius consiliis interesse debeant et teneantur Volumus insuper, quod, dum et quando imminente necessitate Maiestas nostra aut successores nostri praedicti saepedictum Georgium filium Wlk aut suos haeredes praenotatos ad hoc requisiverint, ex tunc ipse sive ipsi et eorum quilibet in partibus sibi et dicto Regno Rasciae vicinis, cum tota potentia et gentibus suis exercitualibus iuxta possibititates eorum exigentiam nobis ac Coronae ac Regno nostro praedictis toties quoties necesse et opportunum fuerit, semper et ubique fideles exhibeant famulatus; eo specialiter declarato, quod in casu quo et ipsum Georgium filium Wlk sine haeredibus masculinis decedere contingat, ex tunc omnia praetacta per nostram Maiestatem eidem data et collata iterum ad Majestatem nostram coronamque et regnum nostras praedictas integraliter redundent et revolvantur. Harum nostrarum, quibus nostrum secretum sigillum est appensum vigore et testimonio literarum mediante, quas dum nobis in specie repraesantatae fuerint, in forma privilegis nostri redigi faciemus. Datum in oppido nostro Tata, anno Domini Millesimo cccc vigesimo sex ot-Fejer.

Източник: Codex diplomaticus Hungariae ecclesiasticus ac civilis, Tom.
X, vol. VI, 809. – B. и Engel, Geschichte von Serwien und Bosnien, Halle,
1801, 370-372.